Sagredo: “Hem demanat més de 17 milions d’euros en subvencions per a convertir Paterna en una Ciutat Industrial Intel•ligent”
03/12/2015

# Sagredo: “Hem demanat més de 17 milions d’euros en subvencions per a convertir Paterna en una Ciutat Industrial Intel•ligent”

[![L'alcalde durant la seua intervenció en la Cambra de Comerç](/images/noticias/2015/12/alcalde-camara-comercio.jpg)](/images/noticias/2015/12/alcalde-camara-comercio.jpg)

03.12.2015

L’alcalde de Paterna, Juan Antonio Sagredo, ha destacat que “l’Ajuntament de Paterna està completament bolcat a fer de Paterna una Ciutat Sostenible, Integradora i, sobretot, Intel•ligent”.

Sagredo es va referir a este objectiu durant la jornada “Indústria connectada 4.0: la transformació digital de la indústria espanyola”, que es va celebrar ahir en la seu de Cambra València en el Parc Tecnològic i que l’alcalde es va encarregar d’inaugurar.

Durant la seua intervenció, el primer edil va incidir en la importància de la indústria 4.0 “com a oportunitat clau per a millorar la competitivitat, a l’eficiència i la capacitat de creixement de les empreses, transformant-les en fàbriques intel•ligents a través de l’aplicació de les noves tecnologies”.

A este respecte, Juan Antonio Sagredo també va exposar l’absoluta implicació de l’equip de govern socialista a convertir el municipi paterner en una autèntica Smart City. En eixe propòsit, l’alcalde es va referir tant al Projecte “Paterna Actua” com al projecte “Smart Tower 4.0”, dos iniciatives que sumen més de 17 milions d’euros que permetran fer de Paterna una ciutat industrial innovadora i intel•ligent.

Finalment, el primer edil va recordar l’enorme potencial industrial del municipi, amb més de 2.800 empreses, i va incidir en la necessitat d’incorporar noves tecnologies i dispositius com la “computació en el núvol”, “l’Internet de les coses”, el “Big Data” o la “sensorització” per a permetre a les empreses paterneres en particular i a la resta de companyies, en general, a afrontar amb èxit els reptes del futur, creant un nou model d’indústria intel•ligent i connectada.